જ્યારે કટોકટીમાં નરેન્દ્ર મોદી બન્યા જૉર્જ ફર્નાન્ડિસના ગાર્ડ - जन मन INDIA
અટલ બિહારી વાજપેયી સરકારમાં રક્ષા મંત્રી રહેલા જૉર્જ ફર્નાન્ડિસનું 88 વર્ષની ઉંમરમાં નિધન થઈ ગયું. રક્ષા મંત્રી રહ્યા તે દરમિયાન તેમના કાર્યકાળમાં જ પોખરણમાં સફળ પરમાણું પરિક્ષણ કરવામાં આવ્યું હતુ.
મજૂરોના મસીહા કહેવાતા જૉર્જ ફર્નાન્ડિસ યુનિયનના સૌથી મોટા નેતા તરીકે પોતાની ઓળખ રાખતા હતા. સાથે જ દેશમાં જ્યારે ઈન્દિરા ગાંધી સરકારે કટોકટી લગાવી તો તે સમયે તેઓએ પુરજોશથી વિરોધ કર્યો. આ દરમિયાન હાલના પ્રધાનમંત્રી નરેન્દ્ર મોદી સાથે તેમનો સામનો પણ થયો.
1.કર્ણાટકના મંગલોરમાં અભ્યાસ કરનારા જૉર્જ ફર્નાન્ડિસને તેમનો પરિવાર પાદરી બનાવવા માંગતો હતો. પરંતુ તેનાથી તેમનો મોહભંગ થઈ ગયો અને ચર્ચ છોડીને તે નોકરીની શોધમાં મુંબઈ ચાલ્યા ગયા. અહીં તેઓએ ખુબજ ગરીબીમાં સમય પસાર કર્યો અને ચોપાટી પર સુઈને રાત વિતાવી. અહીં થી જ તેઓ સોશિયાલિસ્ટ પાર્ટી અને ટ્રેડ યુનિયન આંદોલનના કાર્યક્રમોમાં ભાગ લેવા લાગ્યા.
2.કટોકટી દરમિયાન તે ઓડિસામાં હતા. તે દરમિયાન તે દેશભરમાં રૂપ બદલીને ફરતા રહ્યા. માછીમારોથી લઈ સાધુના રૂપમાં કે કટોકટીનો વિરોધ કરવા એક જગ્યાએથી બીજી જગ્યાએ પહોંચતા રહ્યા. ઘણા નેતા અંડરગ્રાઉન્ડ હતા કે જેલમાં હતા. આ દરમિયાન નરેન્દ્ર મોદીનો સામનો એક એવા વ્યક્તિ સાથે થયો જે લીલા રંગની લુંગીમાં હતા અને દાઢી રાખેલી હતી. એક પ્રતિષ્ઠિત સમાચાર પત્રના રિપોર્ટ પ્રમાણે, નરેન્દ્ર મોદીએ આ અન્ડરગ્રાઉન્ડ નેતાની સુરક્ષામાં ગાર્ડની જવાબદારી ભજવી. લીલા રંગની લુંગી પહેરેલા તે વ્યક્તિ જૉર્જ ફર્નાન્ડિસ હતા.
3.જૉર્જ ફર્નાન્ડિસે કટોકટી બાદ 1977ની લોકસભા ચૂંટણી જેલમાં રહીને લડી. તે બિહારની મુજફ્ફરપુર સીટથી લોકસભા ચૂંટણી લડ્યા અને તેઓએ રેકોર્ડ વોટોથી જીત નોંધાવી. ત્યાર બાદ બનેલી જનતા પાર્ટીની સરકારમાં તેઓને ઉદ્યોગ મંત્રીની જવાબદારી મળી અને બાદમાં તેઓએ પોતાની અલગ સમતા પાર્ટી બનાવી.
4.ફર્નાન્ડિસ દેશના એકમેવ રક્ષામંત્રી રહ્યા, જેઓએ સિયાસિન ગ્લશિયરનો 18 વખત પ્રવાસ કર્યો. કહેવામાં આવે છે કે રક્ષામંત્રી રહેતા જૉર્જના બંગલાના દરવાજા ક્યારેય બંધ નહોતા થતા. તદ્દપરાંત તે પોતાના કામ માટે નોકરોનો ઉપયોગ નહોતા કરતા. જૉર્જ ફર્નાન્ડિસના રક્ષા મંત્રી રહેતા જ દેશને પરમાણુ શક્તિ પ્રાપ્ત થઈ. મે 1998માં રાજસ્થાનના પોખરમમાં જ્યારે દેશમાં પરમાણુ પરીક્ષણ કર્યું. સાથે જ કારગિલ યુદ્ધ પણ તેઓના કાર્યકાળમાં જ થયું.
5.કોંગ્રેસના પૂર્વ અધ્યક્ષ સોનિયા ગાંધીને લઈ તે ઘણા સખત હતા. વર્ષ 2011માં તેઓને દિલ્હીના કૉન્સ્ટીટ્યૂશનલ ક્લબમાં એક કાર્યક્રમમાં બોલાવવામાં આવ્યા. કેન્દ્રમાં તે સમયે યૂપીએની સરકાર હતી. જ્યારે ફર્નાન્ડિસ ત્યાં પહોંચ્યા તો જોયુ કે દીવાલ પર ઘણા નેતાઓ સાથે સોનિયા ગાંધીની તસ્વીર પણ લાગી છે. તે જોઈને તેઓ ભડકી ગયા. ફર્નાન્ડિસ એટલા ગુસ્સે થઈ ગયા કે તેઓએ નેહરુ પરિવાર પર દેશને લૂંટવાનો આરોપ લગાવતા તે તસ્વીરને તરત હટાવવાની વાત કહી. તેમનું સખત વલણ જોયા બાદ સોનિયા ગાંધીની તસ્વીર ત્યાંથી હટાવવામાં આવી.